CELEX: E2015P0026
Language: sk
Date: 2015-11-04 00:00:00
Title: Žiadosť o poradné stanovisko Súdu EZVO predložená 4. novembra 2015 súdom Fürstliches Obergericht vo veci trestného konania voči A (Vec E-26/15)

22.12.2016   
            
            
               SK
            
            
               Úradný vestník Európskej únie
            
            
               C 480/6
            
         Žiadosť o poradné stanovisko Súdu EZVO predložená 4. novembra 2015 súdom Fürstliches Obergericht vo veci trestného konania voči A
   (Vec E-26/15)
   (2016/C 480/08)
   Listom zo 4. novembra 2015, ktorý bol doručený na podateľňu Súdu EZVO 9. novembra 2015, Fürstliches Obergericht (kniežací odvolací súd) požiadal Súd EZVO vo veci trestného konania voči A o poradné stanovisko k týmto otázkam:
   
               1.
            
            
               Treba smernicu Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu vykladať v tom zmysle, že „poskytovatelia služieb správy majetku v prospech tretieho alebo služieb pre obchodné spoločnosti“ v zmysle článku 2 ods. 1 bodu 3 písm. c) a článku 3 bodu 7 písm. b) uvedenej smernice podliehajú povinnosti overiť totožnosť klienta, ako sa uvádza v článku 8 ods. 1 písm. a) a článku 9 ods. 1 a 6 smernice, výhradne v súlade s právnymi predpismi členského štátu, v ktorom sú usadení (in welchem [der Dienstleister für Trusts und Gesellschaften] seinen rechtlichen Sitz hat)?
            
         
               2.
            
            
               V prípade zápornej odpovede na prvú otázku: Aké kritériá treba použiť na určenie toho, či sú „poskytovatelia služieb správy majetku v prospech tretieho alebo služieb pre obchodné spoločnosti“ povinní overiť totožnosť klienta, ako sa uvádza v článku 8 ods. 1 písm. a) a článku 9 ods. 1 a 6 smernice, v súlade s právnymi predpismi iného členského štátu?
            
         
               3.
            
            
               Platia odpovede na otázky 1 a 2 aj v prípade, že spoločnosť, pre ktorú sa poskytujú administratívne služby, nemá sídlo v členskom štáte?